Exqrch/javanese-Komodo-pixelgpt huggingface dataset:
Gedhong Agung iku duwé payon limas jèjèr telu, lan pérangan ngarepé duwé tepas kabukak
Èmpèraning yasan duwé cagak-cagak kanthi gagrag Yunani lan cagak wesi kanthi dhékorasi flora
Gedhong Agung iku komplèk yasan kang kapérang saka yasan cacah pitu kanthi gaya aristèktur indhis, ya iku gedhong utama duwèni arsitèktur Éropah néoklasik
Saliyané iku uga ana sawenèh yasan anyar, ya iku Wisma Negara, Wisma Indraprasta, Wisma Sawojajar, Wisma Bumiratawu, Wisma Saptapratala, lan kantor
Ing taun 2000-an ana tambahan palemahan, ya iku bekas Gedhong Senisono lan kantor warta Antara diakuisisi minangka fasilitas panyengkuyungé Gedhong Agung.
Jam Gadang Jam Gadang inggih punika sesebatan kanggé satunggalipun menara jam ingkang wonten ing jantungipun Kutha Bukittinggi, Sumatera Kilèn
Jam Gadang punika sebatan ingkang dipunparingaken masarakat Minangkabau dhateng wangunan menara jam punika, amargi panci menara punika gadhah jam "gadang", utawi "jam ingkang ageng" (jam gadang=jam ingkang ageng; "gadang" tegesipun ageng ing basa Minangkabau)
Saking fénomenalipun wangunan menara jam punika nalika wekdal dipunyasa, saéngga wiwit madhegipun, Jam Gadang sampun dados narik kawigatén saben tiyang ingkang mirsani
Amargi punika, Jam Gadang dipundadosaken satunggalipun panandha utawi markah margi Kutha Bukittinggi lan ugi minangka salah satunggalipun ikon provinsi Sumatrera Kilèn
Jam Gadang dipundamel ing taun 1926 déning arsiték Yazid Sutan Gigi Ameh
Jam punika dados bebungah saking Ratu Walanda dhateng Rook Maker, "controleur" (Sekretaris Kutha) Bukittinggi ing wekdal papréntahan Hindhia-Walanda rumiyin
Menara jam punika sampun makaping-kaping dipunewahi wujudipun ing sisih pupus utawi pucukipun
Wiwitanipun awujud bundheran lan ing nginggilipun wonten patung ayam jago
Nalika njajah Indonésia, Pamarintah Jepang ngewahi wujud punika dados awujud klenthéng
Sasampunipun mardika, wujudipun dipun-gantos malih kanthi ornamén griya adat Minangkabau
Candhi Ratu Baka Candhi Ratu Baka inggih punika wangunan tilaranipun Karajan Mataram Kuna ingkang wonten ing Provinsi Daerah Istimewa Yogyakarta
Wangunan punika wonten ing sisih kidulipun Candhi Prambanan, jarak antawisipun kalih candhi punika kinten-kinten 3 km
Ratu Baka dipunyasa ing wekdal pamarintahanipun Rakai Pangkaran, salah satunggalipun trah katurunan Wangsa Syailendra
Kompleks Ratu Baka punika wiwitanipun kapanggih déning van Boeckhlotz ing taun 1790
Nanging nembé satunggal atus taun salajengipun, panaliten dhateng situs punika nembé dipunwontenaken lan dipun"publikasi"kaken ing buku "Karaton van Ratoe Boko"
Miturut pamanggih para ahli sajarah, situs ingkang awujud candhi punika gadhah "multifungsi", inggih punika minangka bénthèng karaton, panggènan ngibadah, lan guwa
Jembar sadaya areal candhi ingkang wonten ing 196 m ing sanginggilipun "lumah" laut punika inggih punika 250.000 méter kubik
Situs punika kapérang saking sekawan wangunan, sisih kilèn, wétan, lan tengahipun
Wangunan candhi punika kapérang saking wangunan gapura utami, lapangan, candhi pembakaran, kolam, lan kompleks keputren
Ing sisih wangunan punika ugi wonten sumur ingkang namanipun "Amerta Mantana" ingkang tegesipun toya suci
Ing sisih wétanipun wonten kompleks guwa, stupa Buda, lan kolam
Lan ing sisih kilènipun wonten "perbukitan" ingkang narik kawigatén kanggé papan lérèn sasampunipun kliling situs candhi punika.
Candhi Ijo Candhi Ijo inggih punika salah satunggaling komplèks cecandhèn ingkang wonten ing Gumuk Ijo
Naminipun candhi punika dipunpendhet saking namanipun panggènan dipunwangunipun candhi punika ingkang déning tiyang ing mrika dipunwastani "Gumuk Ijo"
Gumuk Ijo kalebet pagumukan paling inggil ing wewengkon Kacamatan Prambanan, Sléman, ingkang inggilipun kinten-kinten 410 méter sanginggilipun palumahan sagara
Candhi Ijo mapan ing 357,402 méter-395,481 méter ing sanginggilipun palumahan sagara
Candhi punika mapan ing panggènan paling inggil ing antawisipun candhi-candhi sanèsipun ing wewengkon Yogyakarta
Komplèks candhi Ijo sajatosipun taksih wonten ing satunggal pagumukan kaliyan candhi-candhi sanèsipun, kados Candhi Ratu Baka, Candhi Barong, sarta Candhi Banyuniba
Candhi-candhi kasebat wonten ing sanginggilipun gunung kapur Kacamatan Prambanan
Candhi Ijo kinten-kinten dipunyasa watawis abad kaping 9 Maséhi
Lee Kuan Yew Lee Kuan Yew (miyos ing Singapura, 16 September 1923) inggih punika tilas Mahamantri Singapura wekdal taun 1959-1990
Sadangunipun dados pangarsanipun nagari kasebat ingkang dangunipun ngantos tigang dasawarsa, Singapura saged ngrembaka saking nagari golongan Donya Katiga dados salah satunggalipun nagari majeng ing donya, kamangka nagari kasebat gadhah sakedhik padunungipun lan ugi sumber daya alam ingkang sakedhik
Lee asring ngendikan, bilih satunggalipun sumber daya alam Singapura inggih namung padunungipun lan sengkut anggénipun nyambut damel
Panjenenganipun dipunurmati kang ndunungi Singapura
Lee dipunakeni minangka arsitek kamakmuran Singapura ing wekdal samangke, sasanesipun ugi wonten pambiyantunipun Wakil Mahamantri Goh Keng Swee ingkang ahli ékonomi
Lee Kuan Yew sekolah ing SD Telok Kurau, Raffles Institution, lan Raffles Colloge
Kuliahipun naté kandheg amargi wonten Perang Donya II lan panjajahan Jepang ing Singapura ing taun 1942-1945
Nalika wekdal samanten, panjenenganipun sadena stikfas, satunggalipun lem ingkang kadamel saking glepungan
Lee remén maos lan wasis ing bab basa
Lee ugi tumbas buku-buku mirah lan rémen ngentosi duginipun kapal ingkang mbekta kalawarti abasa Inggris
Sasampunipun perang pungkasan, Lee mendhet jurusan hukum ing Fitzwilliam College, Inggris
Panjenenganipun kondur dhateng Singapura ing taun 1949 lan nyambut damel dados pengacara ing biro Laycock lan Ong
Ing taun 1954, kaliyan golongan rekan kelas manengah ingkang naté sekolah ing Inggris damel Parte Aksi Rakyat (PAP) kanggé damel nagari Singapura ingkang mardika saéngga kolonialisme Inggris saged ical.
Aksara Fenisia Aksara Fenisia asalé saka kira-kira taun 1000 SM lan wujud turunan langsung aksara Proto-Sinai
Aksara iki digunakaké déning wong Fenisia kanggo nulis basa Fenisia, sawijining basa Semitik Lor
Aksara-aksara modhèren sing wujud turunan aksara Fenisia ya iku aksara Yunani, aksara Latin, lan aksara Ibrani
Aksara Fenisia kalebu sawijining abjad
Aksara Fenisia iku abjad "gundhul"
Sajeroning aksara Fenisia, vokal ora ditulisaké
Prasasti-prasasti Fenisia tinemu ing saindhenging Laut Tengah
Situs-situsé ing antarané ya iku Byblos (Libanon) lan Kartago (Tunisia).
Gunung Kawi Gunung Kawi ya iku sawijiné gunung geni kang ana ing Jawa Wétan, Indonésia, ana ing jèjèré Gunung Butak
Nanging nganti saiki durung ana cathetan kang nerangaké yèn gunung kawi iku njeblug utawa mbledhos
Gunung Kawi mapan ana ing sisih kulon kutha Malang, gunang kawi uga obyek wisata kang patut diparani nalika dolan ning Jawa wétan, amarga uniké gunung iku
Gunung iki duwé dhuwur 2,551 mèter, obyek wisata iki luwih patut dijenengi dadi "kutho ing gunung"
Ing kéné para wisatawan ora bakal ngrasakaké sepi kaya ing gunung liyané, nanging ing kéné bakal disogati pamandangan alam kang mirib kaya ing nagari tiongkok nalika jaman biyèn
Saliyané dadi papan wisata, Gunung Kawi uga dipercaya dadi papan sarana pasugihan
Ing sadawané dalan ing gunung kawi, bakal tinemu yasan-yasan arsitèktur khas Tiongkok, ing kana ana kuil/klenteng panggon kanggo sembahyang aliran Kong Hu Cu
Lumrahé wong-wong Tionghoa mara ing kana ing dina-dina mirunggan kanggo ritual keagamaan kaya ta njaluk kaselametan, giam si, ci suak lan sapanunggalané, nanging uga akèh kang mung klèncèr
Ing kana uga akèh panginepan utawa hotèl, losmen, lan omah-omah para warga kang bisa diséwa kanggo nginep.
Biskop Biskop punika pimpinan Gréja ingkang wonten ing Keuskupan lan wujud péranganing hierarki Gréja Katulik Roma sasampunipun Sri Paus (Biskop Agung Roma) lan Kardinal
Salebetipun kalenggahanipun punika, Biskop asring dipunsebat minangka panggantos saking para rasul Kristus
Saben Biskop, amargi tahbisanipun, langsung dados péranganing jajaran para Biskop sa-donya (Collegium Episcopale) ing saandhaping pimpinan Sri Paus lan gadhah tanggel waler dhumateng sadaya Gréja Katulik (Paroki) ingkang wonten ing salebetipun wewengkon Keuskupan-nipun
Salebetipun Gréja, kalenggahan Biskop asifat salawasipun gesang lan dipunangkat déning Tahta Suci (The Holy See) ing Vatikan, Roma.
Myra Myra iku kutha kuna ing Lycia, ing endi saiki manggon kutha cilik Kale ("Demre") ing wektu iki Porvinsi Antalya Turki
Papané ing kali Myros ("Demre Çay"), ing dhataran alluvial sing subur antarané Alaca Dağ, rentang Massikytos lan Laut Aegean.
Dhifusi Dhifusi yaiku prosès pindhahé molekul larutan kang konsèntrasiné dhuwur minuju larutan kang konsèntrasiné asor tanpa ngliwati selaput mèmbran
Prosès dhifusi iku asring kadadéan ing awaké dhéwé
Tanpa sadhar, awaké dhéwé nglakokaké prosès iki yaiku nalika awaké dhéwé ambegan.
Rudini Rudini (#ALIH) ya iku jenderal bintang papat lan pulitikus Indonésia.
Dhèwèké ya iku Mantri Dalam Negeri ana ing Kabinet Pembangunan V (1988-1993)
Lair saka pasangan pasangan R
Ismangun Puspohandoyo lan Kusbandiyah, dhèwèké sekolah SD lan Sekolah menengah ana ing Malang
sawisé iku mèlu Akademi Militer ing Breda, Walanda suwéné 5 taun (1951-1955)
Sawisé balik ing Indonésia, dhèwèké dilantik dadi perwira rumaja lan duwé pangkat Letnan II
Pendhidhikan sateruse ya iku: Suski, Bandung (1961), Para Bandung (1964), Jump Master, Bandung (1966), Suspala Bandung (1967), Seskoad Bandung (1970), International Defence Management Course, AS (1973), Lemhanas, Jakarta (1977)
Rudini tau dadi Panglima Kodam XIII/Merdeka (1978), Panglima Kostrad (1981) lan Kepala Staf Angkatan Darat (1983-1986)
Dhèwèké ya iku pejabat Orde Anyar kang "kiprahe" ing mangsa era Reformasi
Dhèwèké dipercaya dadi Ketua Komisi Pemilihan Umum (KPU) taun (1999-2001), kang tugase minangka kng nglaksanakake Pemilu ing tanggal 7 Juni taun 1999.
Sawisé iku dhèwèké mimpin 52 anggota KPU kang duwé tanggung jawab nglaksanakake pemilihan umum kanthi kontestan multiparté (48 parté pulitik kang béda-béda asas lan kepentingane) sapisan sawisé 44 taun
Rudini uga minangka anggota Ikatan Cendekiawan Muslim Indonésia (ICMI).
SMA Negri 1 Jekulo SMA Negri 1 Jekulo dumunung wonten ing kitha Kudus, Jawi Tengah, Indonésia inggih punika ing dalan Jend
Sudirman 34 Kalurahan Klaling, Kacamatan Jekulo, Kabupatèn Kudus
Kepala sekolah ingkang njabat sapuniki namanipun Bapak Drs
Sekolah puniki dipunyasa tanggal 6 September 1989
Nalika samanten yasan sekolah dèrèng sampurna dipunyasa, dados Siswa Angkatan 1 kanggé sauntawis sinau wonten ing komplèks SMA 1 Bae
Sasampunipun pambangunan gedhong sekolah rampung ing taun 1990, siswa dipunpindhahaken dhumateng gedhong énggal Jekulo.
Asma Nadia Asma Nadia ya iku juru nulis cerkak, gurit, lan resensi ing médhia sekolah
Asma Nadia uga siji-sijiné tokoh wanita kang nrima anugerah Tokoh Owah-owahan Républika 2010
Dhèwèké kasil nginspirasi wong akèh, khususé kang maca karyané kanggo nglakokaké hal-hal positif
Asma Nadia lair duwé jeneng dawa Asmarani Rosalba
Dhèwèké lair ing Jakarta, tanggal 26 Maret 1972
Lair saka pasangan Amin Usman lan Maria Eri Susianti
Nalika Cilik, Asma kerep nandang lara, kaya lara jantung, banjur lara paru-paru, uga naté gegar utek
Dadi Asma cilik wis akrab karo rumah sakit
Amarga lara mau uga dhèwèké ora bisa ngrampungaké kuliah ing IPB
Kang dilakokake nalika ing omah sakit ya iku maca buku
Ibuke asring nukokake buku nalika dhèwèké kudu ngenteni ing omah sakit
Asma kadhang takon sajeroning ati, saka ndi buku kabèh mau, amarga kulawargané banget prasaja
Akhire Asma ngerti manawa ibuke ngorbanake ora mangan awan mung kanggo tuku buku
Asma Nadia ya iku garwa saka Alamsyah lan duwé putra loro, ya iku Salsabila lan Adam Putra
Nulis lan Ngripta Tembang
Asma Nadia wiwit nulis nalika dhèwèké wiwit ngripta tembang ing SD
Dhèwèké wiwit kerep nulis lan mublikasikake karyané sakawit lulus saka SMA 1 Budi Utomo, Jakarta
Sasarane ya iku kalawarta Islami
Dhèwèké uga nulis cakepan tembang, kaya kang dilagokake déning golongan Snada
Dhèwèké prinsipe kuwat nanging lemah lembut lan duwé obsesi nulis kang dhuwur
Dhorongan saka kulawarga lan wong-wong kang nresnani dhèwèké iku ndadèkaké motivasi nulis kanggo dhèwèké
Mula dhèwèké tansah ngirim tulisané ing kalawarta Islam
Cakepan tembang-tembang Asma Nadia bisa tinemu ing: Prestasi
"Prestasi"ne Asma Nadia, kaya déné: Karier
Saliyané nulis, Asma Nadia uga: Karya
Cerkak-cerkak karyané Asma Nadia: Lentera (An-Najah, 1999)), serial Aisyah Putri I-4 (Asy Syaamil), buku fabel Ola si Koala (Asy Syaamil), Titian Pelangi (Mizan), Hari-Hari Cinta Tiara (Mizan), Kepak Sayap Patah (FBA Press), Dialog Dua Layar (Mizan), Pelangi Menari (Asy Syaamil), Cinta Tak Pernah Menari (Gramedia Pustaka Utama).
Novèlé antarané: Serenada Biru Dinda (Asy Syaamil), Pesantren Impian (Asy Syaamil), Derai Sunyi (Mizan), lan Putri di Antara Peri Cantik (Lingkar Pena Publising)
Novèl terakhir judhule Rumah Tanpa Jendela, ya iku saka carkak Rumah Rara kang dikembangake banjur didadèkaké filem taun 2011
Buku-buku Asma uga wis diterjemahke sajeroning basa luar
Salah sijiné buku Emak Ingin Naik Haji diterjemahke sajeroning basa India
Wiwit taun 2009, Nadia ngrintis pangecapan dhéwé ya iku Asma Nadia Publishing House
Salah siji buku kang diterbitke wis lumebu layar lebar, judhule Emak Ingin Naik Haji
Kabèh royalti saka buku mau diwènèhake kanggo mbantu minangka impen wong kang péngin tumuju tanah suci nanging kurang mampu
Saka Yeyasan Asma Nadia, Nadia ngrintis RumahBaca AsmaNadia RBA), omah prasaja kanggo maca lan aktivitas kanggo bocah lan rumaja kurang mampu
RBA ana ing Jakarta, Gresik, Bogor, Balikpapan, Pekanbaru, Jogja,lan liyané
Asma wis nulis 40 buku ing antarané diterbitke déning Penerbit Mizan, ya iku: Publishing House) Karya-karya kang ditulis karo juru nulis liya
Kajaba nulis dhéwé, Asma Nadia uga nulis buku karo juru nulis liya.
Ismail Marzuki Ismail Bin Marzuki (#ALIH) yaiku komponis gedhé Indonésia
Jenengé didadekaké minangka sawijiné pusat seni ing Jakarta yaiku Taman Ismail Marzuki (TIM) ing kawasan Salemba, Jakarta Pusat
Ismail Marzuki lair dan gedhé ing Jakarta saka kulawarga Betawi
Sumbangan marang Musik Indonésia
Lagu ciptaané karya Ismail Marzuki kang paling "populer" yaiku "Rayuan Pulau Kelapa" kang digunakaké minangka lagu penutup pungkasan giyaran saka stasiun TVRI ing masa papréntahan Orde Baru
Ismail Marzuki èntuk anugerah penghormatan taun 1968kanthi mbukak Taman Ismail Marzuki, sawijining taman lan pusat kebudayan ing Salemba, Jakarta Pusat
Ing taun 2004 dhèwèké dinobatké mdadi salah sawijiné tokoh pahlawan nasional Indonésia
Dhèwèké sempet madekaké orkes Empat Sekawan
Kejaba iku dikenal publik nalika ngisi "musik" ing filem "Terang Bulan"
Ismail Marzuki sasuwéné iki dipercaya karo masarakat Indonésia minangka pangripta lagu "Halo, Halo Bandung" kang kawentar
Lagu mau nggambarké gedhéné semangat rakyat Bandung ana ing prastawa Bandung Lautan Api
Nanging satemene sapa pangripta lagu mau kang satemené isih "diperdebatkan" karo sapéranga masarakat Indonésia.
Salat jenazah Salat Jenazah iku jinis salat kang diayahi tmrap jenazah muslim
Saben muslim kang tilar donya lananang utawa wadon dishalati déning muslim kang isih urip kanthi status ukum fardhu kifayah
Sarat sajeroning panyelenggaraan salat iki ya iku: Rukun Salat Jenazah
Salat jenazah ora nganggo ruku', sujud utawa iqamah, nanging sajeroning posisi ngadeg wiwit takbiratul ihram nganti salam
Ing ngisor iki urutané: > Tumrap jenazah wong lanang: " Ushalli 'alaa haadzal mayyiti arba 'a takbiiraatin fardhal kifaayati ma'muumam/imaaman lillahi ta'aalaa, Allahu akbar " > Tumrap jenazah wanita: " Ushalli 'alaa haadzihil mayyiti arba 'a takbiiraatiin fardhal kifaayati ma'muuman/imaaman lillahi ta 'aalaa, Allaahu akbar " Salat Ghaib
Yèn ana kulawarga utawa muslim liya kang tilar donya ing panggonan kang adoh saéngga jenazahé ora bisa dihadiraké bisa dianakaké salat ghaib tumrap jenazah mau
Pelaksanaané padha karo salat jenazah, mung bédané ana ing niyat shalaté.#ALIH Niat salat ghaib:"Ushalli 'alaa mayyiti (Fulanin) al ghaaibi arba'a takbiraatin fardlal kifaayati lillahi ta'alaa" Maknané: "aku niyat salat gaib kanggo mayit (fulanin) patang takbir fardu kifayah minangka (makmum/imam) amarga Allah""#ALIH tembung "fulanin" diganti nganggo jeneng mayit kang dishalati.
Dhèndhèng balado Dhèndhèng balado yaiku siji masakan khas saka Sumatra Kulon kang digawé saka daging sapi kang diiris tipis amba banjur dipépé, digorèng garing, lan dibumboni bumbu balado
Ing Minangkabau ana patang warna dhèndhèng yaiku dhèndhèng balado, dhèndhèng batokok, dhèndhèng lambok, lan dhèndhèng baracik
Lumrahé dhèndhèng balado kang nganggo lombok abang, déné liyané nganggo "lado mudo" utawa lombok enom kang wernane isih ijo
Lombok enom ijo iki pedhese ora kaya lombok abang, ambune uga séjé
Dhèndhèng balado nduwé sapérangan jinis yèn didheleng saka dhèndhèng lan sambele
Didheleng saka dhèndhèng, ana kang daging sapine diiris tipis-tipis, dibumboni, dipépé nganti garing, banjur digoreng
Ana kang nganggo tumbar, ana sing ora nganggo
Nanging ana uga kang kang ora dipépé
Daginge digodhog karo bumbu, diiris tipis, banjur digoreng garing
Ana uga kang ora dipepe lan digodhog, nanging langsung digoreng
Kang kudu ana ing bumbu balado yaiku uyah, brambang, lombok abang, peresan jeruk nipis
Ana versi liya kang nambahake bawang ing bumbu dhendheng balado.
Musiyum Prangko Indonésia Musiyum Prangko Indonésia ya iku salah sawijining panggonan wisata kang ana ing Taman Mini Indonesia Indah Jakarta
Musiyum iki diresmèkaké tanggal 29 September 1983 kang minangka gagasan Ibu Tien Soeharto (Ibu Negara)
Ambané musiyum iki 9.500 mèter pesagi
Ing platarané ana tugu kang wanguné bal donya lan manuk dara kang duwé tenger lagi maca layang kang nglambangakan visi lan misi PT Pos Indonésia
Musiyum Prangko dihiasi ukiran-ukiran lan reca-reca gaya Bali Jawa, diubengi pager témbok kanthi lawang gapura cacah loro kang niru modhèl dhasar Candhi Bentar
Ing pérangan kiwa lan tengen ana rong yasan kang ambané 402 m2
Pérangan tengen kanggo pengelola lan papan pertemuan, déné sish kiwa kanggo kantor pos
Museum ini mamerake kolèksi prangko Indonésia lan jaban rangkah.
Windstruck Windstruck inggih punika drama kumedhi romantis saking Koréa Kidul ingkang dipunsutradarani Kwak Jae-yong, lan dipuncakaken béya prodhuksinipun déning Jeong Hun-tak
Film punika kawiwitan saking patemoning pulisi Kyun-ji Yeo kaliyan Myung-woo Ko, ingkang boten dipunjarag, ing salah satunggalipun kasus pidana
Pungkasanipun, Kyun-ji Yoe mangertos manawi Myung-woo Ko, guru saking SMA punika, pancèn tiyang kang boten lepat
Nalika dalu, Kyun-ji gadhah masalah kaliyan gèng sekolah, inggih punika tembak-tembakan antar tiyang ingkang ngideraken narkoba
Ngonangi punika, Myung-woo badhé mbiyantu Kyun-ji, nanging wonten prastawa kang boten kaduga kang ndadosaken Kyun-ji lan Myung-woo kapeksa gesang sesarengan
Awit prastawa punika, kakalihipun kados tuwuh katresnanipun
Wusana, Myung-woo lan Kyun-ji sami pepasihan
Nanging, nalika Kyun-ji badhé nyepeng durjana kang daksiya, Mung-woo kang badhé mbiyantu boten dinuga katembak déning Kyun-ji
"Windstruck" dipunputer kaping sepindhah wonten Hong Kong, dipunèstrèni déning Jang lan Jun, nalika tanggal 28 Mèi 2004, "Soundtrack"
Wonten warni-warni èdhisi CD "original soundtrack" ingkang dipunwedalaken wonten Koréa, Jepang, lan nagari sanès
Vèrsi aslinipun ingkang èdhisi 2005 kanggé Koréa lan Jepang dipunwedalaken déning Trax gunggungipun 23 lagu, 17 lagu wonten ing keping satunggal lan 5 lagu malih ingkang dipunwedalaken déning YouMe wonten ing keping kalih
Mbokmenawi, vèrsi sanès lagunipun mboten sajangkep vèrsi punika
Wekdal dipunbabar, filem punika lenggah wonten ing tataran kaping 8, minangka filem laris wonten ing Koréa Kidul taun 2004
Kacathet wonten 2.199.359 lembar karcis kasadé
Ing Jepang, filem punika dipunbabar nalika 12 Novèmber 2004 lan pikantukan regedipun US$.
Zhang Zuolin Zhang Zuolin (Hanzi: 张作霖, 19 Maret 1873-4 Juni 1928) ya iku salah sijiné panglima perang Tiongkok nalika jaman Républik Tiongkok ing wiwitan abad 20
Zhang Zuolin iku panglima perang kanggo wewengkon Manchuria lan tau nguwasani laladan kang amba ing pérangan lor Tiongkok
Zhang Zuolin lumrahé diarani Komandhan Gedhé (大帥), Komandhan Udan (雨帥) utawa Macan Mukden
Zhang Zuolin lair saka kulawarga kang prasaja
Ing karir militèré, Zhang Zuolin tau mbiyantu Jepang ing perang Ruslan-Jepang (1904-1905)
Zhang Zuolin dadi pamimpin saka milisi Manchuria
Ing papréntahan Républik Tiongkok, Zhang Zuolin duwé kalungguhan kang wigati ing militèr
Sawisé diangkat dadi inspèktur jèndral Manchuria nganti Zhang Zuolin mati, dhèwèké nguwasani laladan iku
Zhang Zuolin kerep perang kanggo nguwasani laladan-laladan ing pérangan kidul wiwit taun 1920 lan saterusé
Zhang Zuolin tau perang karo panglima perang liyané ya iku Wu Peifu lan Feng Yuxiang
Perang iki ancasé kanggo ngrebut kutha Beijing
Pasukan Fengtian kang kabawah Zhang Zuolin bisa mimpin laladan Beijing lan Tianjin
Kaanan iki kalakon nganti taun 1926, awit sawisé iku Jiang Jieshi (Chiang Kai-shek) bisa mimpim kutha iku sawisé nganakaké èkspèdhisi lor
Jiang banjur meksa para panglima perang kanggo manut lan yasa papréntahan nasional Tiongkok
Sawisé iku jaman panglima perang banjur purna.
Klappertaart Klappertaart ya iku panganan awujud kuweh kang minangka panganan khas Manado
Kuweh iki digawé saka klapa, glepung, susu, mentega,lan endhog
Resep bolu iki dipangaribawani saka papréntahan kolonial Walanda nalika isih njajah ing Manado
Klappertaart isiné iku "custard" lembut kang ana irisan degane
Panganan iki paling énak dipangan nalika adhem
Klappertaart akèh didol ing warung makan utawa restoran-restoran kang nawakake masakan manado
Klappertaart kalebu panganan kang duwé kolesterol dhuwur
Klappertaart bisa dimasak nganggo cara apa baé kaya ta dipanggang karo roti
Klappertaart kang akèh ditemoni ing pasaran padatan klappertaart kang dipanggang
Klappertaart kang kaya mangkono digawé saka adonan glepung, maizena, mentega, endhog, sarta klapa.Yèn wujudé kaya mangkene, klappertaart dadi padhet kaya roti tart
Saliyané klappertaart panggang, ana uga "unbaked" klappertaart (klappertaart kang ora dipanggang) kang teksture kaya "custard"
Yèn klappertaart kanthi wujud kaya mangkene, paling énak dipangan nalika adhem
Panganan iki aja nganti kesuwen dijarake ing njaba kulkas jalaran rasané bakal malih dadi kecut
Ukuran klappertaart kang didol ing pasaran padatan "koppen" (cup), "klein" (cilik), "middel" (sedheng), lan "Groot"' (gedhé)
Park Yong Ha Park Yong-ha (#ALIH) ya iku penyanyi lan aktor Koréa Kidul
Dhèwèké dikenal dadi penyanyi sukses lan aktor kang ngasilaké pirang-pirang album lan single
Lagu-laguné mau ora mung dirilis ing Koréa nanging uga ing Jepang, di gawangi agen 2 ya iku Yona Entertainment ning Koréa lan Up-Front Agency ing Jepang
Sawisé karir kang gemilang mau, Park tinemu ninggal dunya déning ibuné ing omahé
Penyebabé diperkiraké kerana bunuh diri
dhèwèké tinemu nggantung nggunakaké kabel charger camcorder
Ing sajarah Kariré, diwiwiti taun 1994 wektu dhèwèké nggabung ana ing drama THEME THEATER
Banjur taun 2002 jeneng Park banjur wiwit kondhang ing masarakat Asia amarga peran kang dilakoni ing drama serial kondhang WINTER SONATA bebarengan karo Bae Yong Joon lan Choi Ji-Woo
Banjur taun 2003 dhèwèké miwiti karir dadi penyanyi
Salah siji saka laguné kang judhulé Just For Yesterday dadi soudtrack ana ing drama ALL IN kang dibintangi Lee Byung Hun lan Song Hye Kyo
Laguné uga ana kang dadi hit manggon ing posisi paling nduwur "tangga" lagu Oricon, "Say Goodbye"
Dhèwèké uga tau dadi modhel kanggo toko bébas béya Lotte bareng Rain
Banjur vakum kurang luwih 5 taun suwené
Dhèwèké wiwit aktif manèh nalika mainaké peran ing drama-drama Koréa, kaya ta ing drama serial kaya ON AIR, THE SCAM, lan THE SLINGSHOT
Wara-wara babagan ninggal donyané aktor Koréa Kidul, Park Yong Ha dadi berita "heboh" kanggo para penggemaré
Bintang filem kang kondhang iki tinemu wis ora ana nyawané ing kamaré dhéwé
Ibu aktor/penyanyi iki kang nemu dhèwèké ninggal nggantung diri karo kabel elektrik
Sadurungé ninggal donya, ora ana tanda-tanda kang ngiringi Park mungkasi uripé
Serial drama kang tau dibintangi Park Yong Ha: Film
Film-filem kang tau dibintangi Park Yong Ha: DISKOGRAFI
Diskografi déning Park Yong Ha: